देहरादून. आचार्य बालकृष्ण की गिरफ्तारी को स्वामी रामदेव ने सरकार की साजिश बताया है। रामदेव ने मीडिया से बात करते हुए कहा, ‘सीबीआई ने आचार्य बालकृष्ण पर साजिश के तहत बदनाम करने के लिए आरोप लगाए हैं। सीबीआई किसी भी तरीके से न आंदोलन को रोक सकती है और न ही हमारे मनोबल तोड़ सकती है। आचार्य बालकृष्ण की जो अलोकतांत्रिक तरीके से गिरफ्तारी की गई है, हम उसका विरोध करते हैं। हमारे वकील ने सीबीआई कोर्ट के समक्ष कहा कि अभी हमें फैसले की कॉपी नहीं मिली है और हम सुप्रीम कोर्ट में जाना चाहते हैं लेकिन हमें अग्रिम कोर्ट में अपील करने से रोक दिया गया।’